Puusepän lakko-laulu
On kuusenoksa niin oikukas
 Kuin koivun kyljessä pahka
 Ja tammen pinta niin tanakka
 Kuin Oulun pohjanahka.

 Noista lastua ottaessa
 Vaatii se vankkaa kättä,
 Aamusta iltaan ahertaissa
 On väsyksissä kuin »jätkä».

 Viisipa tuosta ma piittailen,
 On miehellä miehen mieli.
 Höyläni mulla on kunnossa,
 Se nuolee kuin käärmeen kieli.

 Hei, hei! kun hikeni helmeilee
 Ja työ se käy kun rasva.
 Tuostako mestari riemuitsee –
 Kun kasvaa sun vankka vatsa.

 Vielä tässä viikko höylätään
 Ja toinenkin pannaan alkuun!
 Jos silloin ei palkat korkene
 Joutuvat työkalut arkkuun.

 Hiisipä tässä terhentäisi
 Rahoja pomon taskuun,
 Itsensä vallan runtelisi
 Kun koituu se omaan taskuun.

 Miehissä maantielle marssimme
 Ja joukolla lakkoon käymme,
 Jos mestari tuosta selviytyy
 Viikkojen päästä sen näämme.

Tiupan Otto.

Lähde: Työmies 11.8.1900.

Otto Tiuppa
Runot
Työmies
1900